Ethiopia በህግ የሚፈለጉት የህወሓት አባላት በሰላማዊ ሁኔታ እጃቸውን እንዲሰጡ የተሰጠው የ72 ሰዓታት የጊዜ ገደብ ዛሬ ምሽት ይጠናቀቃል ይህንን ተከትሎም ዓለም አቀፍ የመብት ቡድኖች እና ተቋማት የሰላማዊ ዜጎችን ደህንነት ቅድሚያ ትኩረት እንዲሰጠው እየተማፀኑ ነው ሁለቱም ኃይሎች ለዜጎች ደህንነት ቅድሚያ እንዲሰጡ አምነስቲ ኢንተርናሽናል ጠይቋል ወታደራዊ ባልሆኑ መሰረተ ልማቶች እና በሰላማዊ ሰዎች እና ላይ ጉዳት እንዳይደርስ የሚቻለውን ጥንቃቄ እንዲደረግ ጥሪ አቅርቧል ሰላማዊ ህዝብ ከሚበዛባቸው ሰፈሮች የወታደራዊ ቁሳቁሶችን ክምችት እንዲያስወግዱ እንዲሁም የወታደሮች እንቅስቃሴ በሰላማዊ ነዋሪዎች መኖሪያ አካባቢ እንዳይሆን ጠይቋል በተጨማሪ ተዋጊዎች ሰላማዊ ዜጎችን ጋሻ ከማድረግ እንዲቆጠቡ መልዕክት አስተላልፏል በሌላ በኩል ደግሞ የተባበሩት መንግስታት ድርጅት ተመድ ለመቐለ ከተማ ነዋሪዎች አስፈላጊው ከለላ እና ጥበቃ እንዲደረግ ጥሪ ማቅረቡን ቢቢሲ በድረገፁ አስነብቧል tesshow123